РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/486-14

26. децембар 2014. године

Б е о г р а д

**З А П И С Н И К**

**28. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ**

**САМОУПРАВУ, ОДРЖАНЕ 26. ДЕЦЕМБРА 2014. ГОДИНЕ**

 Седница је почела у 9,20 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Савовић, Мирјана Андрић, Мехо Омеровић, Живан Ђуришић, Тања Томашевић Дамњановић, Ласло Варга, Неђо Јовановић и Велинка Тошић.

 Седници су присуствовали Вучета Тошковић (заменик Владимира Ђукановића). Седници нису присуствовали чланови Одбора: Александар Мартиновић, Милетић Михајловић, Драган Пауновић, Биљана Илић Стошић, Балша Божовић, Јован Марковић и Олгица Батић, нити њихови заменици.

 Седници је, као представник предлагача закона, присуствовала Јасмина Бенмансур, начелник Одељења за лични статус грађана у Министарству државне управе и локалне самоуправе.

На предлог председника Одбора утврђен је следећи

 Д н е в н и р е д:

1. Разматрање Предлога закона о изменама Закона о матичним књигама, који је поднела Влада (број 20-4116/14 од 16. новембра 2014. године), у начелу;
2. Разно.

Пре преласка на рад по утврђеном дневном реду усвојен је, без примедаба, записник са 27. седнице Одбора.

**Прва тачка дневног реда:** **Разматрање Предлога закона о изменама Закона о матичним књигамa у начелу**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама Закона о матичним књигама, који је поднела Влада, у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разно**

У оквиру ове тачке дневног реда није било питања ни предлога.

 Седница је завршена у 9,35 часова.

СЕКРЕТАР ПРЕДСЕДНИК

Љиљана Милетић Живковић Петар Петровић